18.05.2007 15:39   Elanike hinnnagute alusel koostatud uuringu järgi on elanike hulk, kellele pole mullu ümbrikupalka makstud, kasvanud 2003. aasta 84 protsendilt 2006. aastal 89 protsendini, seisis EKI kodulehel.    63% ümbrikupalga saajatest sai seda oma põhitöökohal.    Eesti Konjunktuuriinstituudi Majandusuuringute sektori juhataja Evelin Ahermaa  sõnul said ümbrikupalka mullu 11% töötajatest (2005. a 12%) ning peamiselt ehitussektoris.    Maksu- ja Tolliameti kontrolliosakonna juhataja Egon Veermäe sõnul on ametil hea meel selle üle, et illegaalse palga osakaal praeguses palgakonkurentsi tingimustes ei ole suurenenud, vaid on isegi vähenenud.    "Ka ameti analüüs näitab, et uued tööturule sisenejad saavad tasu ausalt. See on selge märk sellest, et teadlikkus maksude mittetasumise ohtudest on tööjõuturule sisenejatel kõrge," ütles  Veermäe.    Ta lisas, et seal, kus ümbrikupalka juba saadakse, on suhtumist keerulisem muuta. Kõige suuremad probleemid on jätkuvalt ehitussektoris, kus palgasurve on väga tugev.